Bybelskool » Hoe moet jy bid? – Psalm 17:1-2
Luister na my wanneer ek smeek dat U aan my reg moet laat geskied, Here, luister na my geroep om hulp. Gee tog aandag aan my gebed, want wat ek sê, is met opregtheid. Verklaar my nou onskuldig; U sien tog self wat reg is! (NLV)
1. Psalm 17 gaan oor die feit dat God die gebed van die hulpeloses nie verontagsaam nie. Die Psalmis bid om verlossing op grond van God se regverdige karakter. Hoe dink jy oor God se regverdigheid?
2. Die Psalmis maak ook staat op die feit dat hy in opregtheid bid en oortuig is van sy onskuld. Watter rol speel dit in gebed?
3. Lees die verse later vandag weer om jou te herinner aan die feit dat die Here regverdig is en aan jou reg sal laat geskied.
4. Jy kan later vanaand die verse weer in die konteks van Psalm 17 (en Psalm 22 wat dieselfde tema het) lees en my bydrae daaroor: Psalm 17 + 22 – God verontagsaam nie die gebed van die hulpelose nie.